Գլխաւորութեամբ Թուրքիոյ, Սիւննի իսլամ երկիրներու կողմէ զէնքով, զինամթերքով, դրամով աջակցուած ԻՊ իրեն վերջին թիրախ ընտրած է Թուրքիոյ սահմանամերձ Քոպանին։ Իրենց դէմ քաղաքը պաշտպանողը ԵՓԿ-ի եւ ԵՓԺ-ի երկսեռ հայդուկներն են։ Անոնք նախապէս ալ Մուսուլի արշաւանքի օրերուն Շէնկալի վրայ դիմադրած էին ԻՊ-ի։ Անոնց հերոսական դիմադրութիւնը արձագանգ գտաւ նաեւ արեւմտեան մամուլի մէջ։ Բայց այդ արձագանգները արգելք չեղան, որ միջազգային դերակատարներ անձայն համաձայնութիւնով ԻՊ-ը ուղղեն դէպի Քոպանի։